Matt LeBlanc

Matthew Steven LeBlanc (* 25. júl 1967, Newton, Massachusetts, USA) je americký herec, televízny moderátor a komik. Celosvetovo známy sa stal vďaka postave Joeyho Tribbianiho v seriáli Priatelia, pre ktorý bol trikrát nominovaný na cenu Emmy. Taktiež účinkoval v komediálnom seriáli Epizódy (2011-2017), za ktorý získal Zlatý glóbus a bol štyrikrát nominovaný na cenu Emmy. Od roku 2016 do roku 2018 moderoval seriál BBC Top Gear a od roku 2016 hrá v sitkome CBS Man with a Plan.

 Raný život 
LeBlanc sa narodil v meste Newton v americkom štáte Massachusetts. Jeho matka Patricia bola vedúca kancelárie a jeho otec, Paul LeBlanc, bol mechanik. Navštevoval Newton North High School, štúdium ukončil v roku 1985.

Vo veku 17 rokov sa presťahoval do New Yorku, aby začal kariéru modela.

 Kariéra 

 1987–1994: Ranná kariéra 
LeBlanc sa prvýkrát objavil v reklame na paradajkový kečup Heinz v roku 1987. V roku 1988 účinkoval v televíznom dramatickom seriáli TV 101, ktorý mal len jednu sériu. V roku 1991 sa objavil v populárnom sitkome televízie Fox Ženatý so záväzkami, kde hral Vinnieho Verducciho, syna jedného z kamarátov hlavnej postavy, Ala Bundu a priateľa Alovej dcéry, Kelly. Zahral si aj v dvoch krátkych spin-offoch seriálu Ženatý so záväzkami; Top of the Heap v roku 1991 a Vinnie a Bobby v roku 1992.

Objavil sa v dvoch hudobných klipoch Jona Boa Joviho „Miracle“ v roku 1990 a „Say It Isn't So“ v roku 2000. Objavil sa aj v pesničke Alanis Morissetteovej "Walk Away" v roku 1991, v posledných sekundách pesničky "Into the Great Wide Open" kapely Tom Petty and the Heartbreakers, kde si dáva robiť tetovanie a v pesničke Boba Segera "Night Moves" v roku 1994.

 1994–2004: Prelomová rola Joeyho Tribbianiho 
LeBlanc zažiaril v roli Joeyho Tribbianiho v seriáli Priatelia a túto postavu hral12 rokov – 10 sérií v seriáli Priatelia a 2 série v spin-offe Priateľov Joey. Sitkom sa stal hitom, vysielal sa 10 rokov vo štvrtok večer na NBC a LeBlanc sa spolu so svojimi hereckými kolegami stali celebritami.

Za účinkovanie v Priateľoch bol trikrát nominovaný na Primetime Emmy Award, trikrát na Zlatý Glóbus a raz na Screen Actors Guild Award. Počas vysielania seriálu sa objavil aj vo filmoch Lookin' Italian (1994), Ed (1996), Stratení vo vesmíre (1998), Charlieho anjeli (2000) a v jeho pokračovaní, Charlieho anjeli: Na plný plyn (2003).
náhľad|LeBlanc na udeľovaní Zlatého Glóbusu s Meryl Streepovou 15. januára 2012.

 2006–2011: Prestávka 
Po zrušení seriálu Joey LeBlanc oznámil, že si dá ročnú hereckú prestávku, ktorá sa však neskôr zmenila na päťročnú. Jeho ďalšou rolou sa stala fiktívna postava samého seba v seriáli Epizódy.

 2011–súčasnosť: Epizódy, Top Gear & Man with a Plan
V roku 2011 sa LeBlanc začal objavovať v seriáli Epizódy a v roku 2012 za rolu v tomto seriáli získal Zlatý Glóbus za najlepší mužský herecký výkon v seriáli (komédia/muzikál) a bol štyrikrát nominovaný na Primetime Emmy Awards. Finálna, piata séria Epizód sa začala natáčať v roku 2016 a premiéru mala v roku 2017.

V roku 2012 sa LeBlanc objavil v druhej epizóde 18. série motoristickej relácie Top Gear, kde stanovil najrýchlejší čas 1:42.1 v automobile Kia Cee'd, čím tesne (o 0,1 sekundy) porazil predošlého držiteľa rekordu Rowana Atkinsona. Objavil sa aj v 4. epizóde 19. série, aby pretekal na novej Kia Cee'd a pokoril svoj predošlý čas. Vo februári 2016 BBC oznámila, že LeBlanc bude jedným z nových moderátorov Top Gear a v septembri 2016 podpísal dvojročnú zmluvu na moderovanie tejto relácie. 31. mája 2018 sa potvrdilo, že LeBlanc sa po 3 rokoch rozhodol odísť z Top Gear. Posledné séria s ním sa na obrazovkách objavila na jeseň 2018. LeBlanc komentoval svoj odchod s tým, že aj napriek tomu, že show je „veľká zábava,“ „časové záväzky a rozsiahle cestovanie ho oddeľujú od rodiny a priateľov viac, než mu je príjemné. Doplnil: „Je to nešťastné, ale z týchto dôvodov nebudem ďalej v relácii účinkovať, no navždy budem fanúšikom Top Gear a prajem tímu, aby úspešne pokračovali. Ďakujem za skvelú jazdu.“ 26. séria je posledná, v ktorej sa LeBlanc objavil.

Od roku 2016 hrá LeBlanc v sitkome CBS Man with a Plan.

 Osobný život 
Matt LeBlanc sa v máji 2003 oženil s americkou modelkou Melissou McKnightovou. McKnightová a LeBlanc sa spoznali v roku 1997 vďaka jej kamarátke Kelly Phillipsovej, manželke herca Lou Diamond Phillipsa. LeBlanc požiadal Melissu o ruku o rok neskôr. Ich dcéra Marina Pearl, ktorá sa narodila v roku 2004, začala ako 8 - mesačná trpieť záchvatmi. V čase, keď mala 2 roky, však stav, spôsobený formou kortikálnej dysplázie, ustúpil. Stal sa zároveň nevlastným otcom dvoch detí McKnightovej z prvého manželstva: Tylera (nar. 1991) a Jacqueline Esposito.

LeBlanc a McKnightová sa rozišli 1. januára 2006. V marci tohto roku podali žiadosť o rozvod, pričom ako dôvod uviedli nezlučiteľné rozdiely. Rozviedli sa 6. októbra 2006.

Po rozvode začal LeBlanc chodiť s herečkou Andrea Andersovou, s ktorou sa stretol pri natáčaní sitkomu Joey. Pár sa rozdelil v januári 2015.

V marci 2018 LeBlanc potvrdil, že chodí s Aurorou Mulliganovou, producentkou Top Gear.

 Filmografia 

 Film 
RokNázovRolaPoznámka1987Doll Day AfternoonGI Joedebut vo filmekrátky film1990Jon Bon Jovi: MiracleKamaráthudobný klip/krátke video1991Tom Petty and the Heartbreakers: Into the Great Wide OpenMladý muž1993Grey KnightTerhueRed Shoe Diaries 3: Another Woman's LipstickKyle1994Lookin' ItalianAnthony Manetti1996EdJack 'Deuce Cooper'1997Red Shoe Diaries 7: Burning UpJed1998Stratení vo vesmíreMajor Don West2000Bon Jovi: Say It Isn't Soneznámehudobný klip/krátke videoCharlieho anjeliJason Gibbs2001All the Queen's MenO'Rourke2003Charlieho anjeli: Na plný plynJason Gibbs2009The Rembrandts: I'll Be There for YouJoey Tribiannihudobný klip/krátke video2010Jonah Hexvýkonný producent2014LovesickCharlie Darby

 Televízia 
RokNázovRolaPoznámka1988–1989TV 101Chuck Benderdebut v televízii13  epizód1989Just the Ten of UsTodd Murphy2 epizódy1990Anything to SurviveBilly Burtontelevízny filmMonstersTommyEpizóda: "Shave and a Haircut, Two Bites"1991Top of the HeapVinnie Verducci7 epizódŽenatý so záväzkami3 epizódy1992–1993Vinnie & Bobby7 epizódDenníky červených črievičiekTomov brat, Jed Cody/Kyle2 epizódy1993Class of '96Frank GoodmanEpizóda: "Bright Smoke, Cold Fire"1994Reform School GirlVincetelevízny filmRebel HighwayEpizóda: "Reform School Girl"1994–2004PriateliaJoey Tribbiani2004–2006Joey2011–2017EpizódyMatt LeBlanc2012, 2016–2018Top Gearmoderátorsérie 23, 24, 25 and 262013Web TherapyNick Jericho3 epizódyWeb Therapywebový seriál
2 epizódy2015The Princetelevízny film
producent2016–2020Man with a PlanAdam Burns37 epizódtiež výkonný producent

 Referencie 

 Externé odkazy 



 Zdroj 

Kategória:Osobnosti z Massachusetts
Kategória:Televízni herci USA
Kategória:Filmoví herci USA
Kategória:Televízni moderátori USA
Kategória:Komici USA
Kategória:Držitelia ceny Zlatý glóbus za najlepší mužský herecký výkon v seriáli (komédia/muzikál)